cyanic-selkie/wikianc huggingface dataset:
மவுரீன் இராய்மோ
வாழ்க்கைப்பணி
மவுரீன் இராய்மோ ஓர் இலாமண்ட் ஆய்வுப் பேராசிரியர். இவர் கொலம்பியா பல்கலைக்கழகத்தின் இலாமண்ட்-டெகெர்டி புவிக் காணகத்தில் இயக்குநராக இருந்தார்.மேலும், அமெரிக்க புவி இயற்பியல் ஒன்றியத்திலும் அறிவியல் வளர்ச்சிக்கான அமெரிக்க்க் கழகத்திலும் ஆய்வுறுப்பினர் ஆவார். ராய்மோ அறிவ்யல் பணிகளுக்காகப் பல பரிசுகலைப் பெற்றுள்ளார். இவர் 2014இல் வொல்லாசுட்டன் பதக்கத்தைப் பெற்ற முதல் பெண்மணியும் ஆவார். இது இலண்டன் புவி இயற்பியல் கழகம் தரும் மிக உயர்ந்த விருதாகும். பிறகு 2014இல் இவர் புவி வேதியியல், புவியியல், புவி இயற்பியல் அறிவைப் பயன்படுத்தித் தொல் காலநிலையியலில் பெருஞ்சிக்கல்களைத் தீர்த்ததற்காக ஐரோப்பியப் புவி அறியல் புலங்கள் ஒன்றியம்இவருக்கு மிலூதின் மிலங்கோவிச் பதக்கத்தை அளித்தது. In 2002, she was included by the illustrated magazine Discover அதன் 2002ஆம் ஆண்டு நவம்பர்மாதப் பதிப்பில் 40 மீலியன் ஆண்டு காலநிலை மாற்றத்தை ஆய்வு செய்ததற்காக இவரை 50 அரிய பெண் அறிவிய்லாளர் பட்டியலில் சேர்த்துப் பாராட்டியது வொல்லாசுட்டன் பதக்கத்துக்காக இவரைப் பரிந்துரைத்த பேராசிரியர் ஜேம்சு சுகோர்சு ". கடந்த 30 ஆண்டுகளில் மிகப்பெருந் தாக்கம் விளைவித்தவர்களில் ஒருவர் என்றும் ..மிகமேல்நிலைக்கு உயர விரும்பும் பெண் ஆளுமைகளுக்குச் சிறந்த முற்காட்டுப் பங்களிப்பாளர் என்றும் புகழ்ந்துள்ளார்".
இராய்மோ மேலெழுச்சி வானிலைச் சிதர்வுக் கருதுகோளை வில்லியம் ருடிமன், பிலிப்பு ஃபுரோலிச் ஆகிய இருவருடன் இணைந்து உருவாக்கியதற்காகப் பெயர்பெற்றவர். இந்தக் கருதுகோளின்படி, திபெத்திய சமவெளி போன்ற கண்ட்த் திட்டு மேலெழுச்சி மேர்பரப்புக் குளிர்ச்சியை உருவக்குகிரது.. மலைத்தொடர்கள் உருவாகும்போது மேற்பரப்பில் உள்ள பல கனிமங்கள் வளிமண்டலக் காற்றில் உள்ள கரியமில வளிமத்துடன் வினைபுரிந்து இந்நிகழ்வில் வேதிச் சிதர்வு ஏற்பட்டு வளிமண்டலத்தில் இருந்து கரிம ஓர்வளிமம் CO2 நீக்கப்படுகிறது. இதனால் தரைமட்ட வெப்பநிலை குறைகிறது. இவரும் இவரது குழுவினரும் முதலில் ஆழ்கடல் படிவுகளில் உள்ள சுட்டிரான்சியம் ஓரகத் தனிம விகிதங்களை அளந்து மேலெழுச்சி வானிலைச் சிதர்வுக் கருதுகோளை நிறுவ முயன்றனர். ஆனால் விரைவில் கடலடி சுட்டிரான்சியம் நிலவலில் உள்ள ஐய நிலைகளை உணரலாயினர். இருபது ஆண்டுகட்குப் பிறகும் இன்னமும் இந்தக் கருதுகோள் ஆய்விலும் தொடர்ந்த விவாத்த்திலும் உள்ளது.
இவர் பலதுறைப் பயன்பாட்டு ஆய்வுக்காகவும் பெயர்பெற்றவர்.
இராய்மோவின் நடப்பு ஆய்வுத் திட்டங்களை http://moraymo.us/projects/ எனும் இணையத்தளத்தில் பார்க்கலாம்.
.
காளையார்கோயில் ஊராட்சி ஒன்றியம்
மக்கள் வகைப்பாடு
2011 ஆம் ஆண்டு மக்கட்தொகை கணக்கெடுப்பின் படி, காளையார்கோயில் ஊராட்சி ஒன்றியத்தின் மொத்த மக்கள் தொகை 1,07,458 ஆகும். அதில் பட்டியல் சாதி மக்களின் தொகை 19,540 ஆக உள்ளது. பட்டியல் பழங்குடி மக்களின் தொகை 13 ஆக உள்ளது.
ஊராட்சி மன்றங்கள்
காளையார்கோயில் ஊராட்சி ஒன்றித்தின் 43 கிராம ஊராட்சி மன்றங்கள்:
மேற்கோள்கள்
பகுப்பு:சிவகங்கை மாவட்ட ஊராட்சி ஒன்றியங்கள்
சமூகச் சமநிலை
சமுதாயத்தில், ஒரு சார்புடைய பகுதிகளில் பலநிலை சமூகங்கள் இயங்கிக்கொண்டு இருக்கும் நிலை சமூகச் சமநிலை என கூறப்படுகிறது. ஒவ்வொரு துணை அமைப்பும் மற்ற துணை அமைப்புகளில் ஏற்படும் எந்த மாற்றத்தையும் ஏற்றுக்கொண்டும் மற்றும் சமநிலையைத் தக்கவைத்துக்கொள்ளும். மாற்றங்கள் மெதுவாக நடக்கும்போது சமநிலையை அடைவதற்கான செயல்முறை மட்டுமே செயல்படும், ஆனால் விரைவான மாற்றங்கள் நிகழுமானால் ஒரு புதிய சமநிலையை எட்ட முடியாமல் அது சமூக அமைப்பை குழப்பத்தில் தள்ளிவிடும்.
மேலும் வாசிக்க
பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள் பகுப்பு:சமூகம்
கலங்கரைவிளக்க மலை
thumb| தாகூர் பூங்காவில் உள்ள கலங்கரைவிளக்கு கலங்கரை விளக்க மலை (Light House Hill) என்பது தென்னிந்தியாவில் உள்ள மங்களூர் நகரின் மையப்பகுதியான அம்பன்கட்டாவில் அமைந்துள்ளது. இது ஐதர் அலியால் கட்டப்பட்டது மற்றும் மைசூர் கடற்படை சுல்தானகத்தின் கண்காணிப்பு கோபுரமாகப் பயன்படுத்தப்பட்டது.
கல்வி நிறுவனங்கள்
மங்களூரில் உள்ள புனித அலோசியசு கல்லூரி மற்றும் கஸ்தூரிபா மருத்துவக் கல்லூரி ஆகிய இரண்டு பிரபலமான கல்வி நிறுவனங்களின் இருப்பிடம் இந்த கலங்கரை விளக்க மலை ஆகும்.
மத இடங்கள்
புனித அலோசியசு தேவாலயம் மற்றும் இத்கா மசூதி ஆகியவை இங்குள்ள புகழ்பெற்ற மத இடங்களாகும்.
பொது பயன்பாடுகள்
நகர மைய நூலகம் புனித அலோசியசு கல்லூரிக்கு அருகில் அமைந்துள்ளது. இந்த நூலகம் மங்களூர் மாநகராட்சியால் நடத்தப்படுகிறது. மங்களூரில் நகர மைய நூலகத்திற்குப் பல கிளைகள் உள்ளன.
கலங்கரை விளக்கம்
மங்களூரின் முதல் கலங்கரை விளக்கம் மங்களூரு நகரின் மையத்தில் அமைந்துள்ளது. இந்த "கலங்கரை விளக்கு இல்லம்" மைசூரின் உண்மையான ஆட்சியாளரான ஐதர் அலி என்பவரால் கட்டப்பட்டது. இவரது அரசாட்சியின் கீழ் மைசூர் கடற்படை சுல்தானகத்தின் கண்காணிப்பு கோபுரமாக இருந்தது. இவரது மூத்த மகன் திப்பு சுல்தான். மலையில் உள்ள பெரிய காவற்கோபுரம் ஆங்கிலேயர்களுக்கு ஒரு தளமாகச் செயல்பட்டது. அங்கிருந்து பிரித்தானியக் கடற்படையின் பல குடியுரிமை தளபதிகள் பயணக் கப்பல்களின் இயக்கத்தைக் கண்காணிப்பார்கள். கலங்கரை விளக்கத்தின் அடிவாரத்தில் ஒரு நூலகம் உள்ளது. இதில் புகழ்பெற்ற சுதந்திரப் போராட்ட வீரர் கர்னாட் சதாசிவ் ராவ் பெயரில் வாசிப்பு அறை உள்ளது.
மேற்கோள்கள்
பகுப்பு:மங்களூரில் உள்ள கட்டிடங்கள் பகுப்பு:இந்தியாவில் உள்ள கலங்கரை விளக்கங்கள்
ஹெல்பாய்
ஹெல்பாய் அல்லது ஹெல்பாய்: கால் ஆஃப் டார்க்னஸ் (Hellboy) என்பது  2019ல் வெளிவந்த அமெரிக்க நாட்டு சூப்பர் ஹீரோ திரைப்படம் ஆகும். நீல் மார்ஷல் இயக்கியுள்ள இப்படத்தில் டேவிட் கார்பர், மில்லா ஜோவோவிச், இயன் மாக்சேன், சாஷா லேன், டேனியல் டே கிம் மற்றும் தாமஸ் ஹேடன் சர்ச் ஆகியோர் நடித்துள்ளனர்.
இது ‘ஹெல்பாய்’ (2004), ‘ஹெல்பாய் 2: தி கோல்டன் ஆர்மி’ (2008) போன்றவற்றின் வரிசையில் மூன்றாவதாகவும். முதலிரு ‘ஹெல்பாய்’ படங்களை இயக்கிய கியர்மோ டெல் டோராவுக்குப் பதிலாக மூன்றாவது ‘ஹெல்பாய்’ படத்தின் இயக்குநராக நெய்ல் மார்ஷல் நியமிக்கப்பட்டார். இதனால் அதிருப்தியான ஹெல்பாய் நடிகர் ரொனால்ட் பெர்ல்மன் நடிக்க மறுக்கவே புதிய ஹெல்பாயாக டேவிட் ஹார்பர் என்பவர் நடித்துள்ளார்.
இது வரை கதை காதாபாத்திரமான ‘டார்க் ஹார்ஸ் காமிக்ஸ்’ கதாபாத்திரம் தான் இந்த ஹெல்பாய். சிவத்த நிறமும் ராட்சத உடம்பும், அறுபட்ட கொம்புகள், வலது கை பாறை வடிவிலும் எனப் பயமுறுத்தும் தோற்றத்துடன் முன்கோபியாகவும் எதிரிகளை அதிரடியாகத் தாக்கும் வல்லமையும் கொண்டவன் தான் இந்த ஹெல்பாய்.
இந் திரைப்படம் ஏப்ரல் 12, 2019 அன்று திரையரங்குகளில் வெளிவந்தது. இப்படம் விமர்சகர்களிடம் எதிர்மறையான விமர்சனங்களைப் பெற்றது. மேலும் இப்படம் 50 மில்லியன் டாலர் பட்ஜெட்டில் தயாரிக்கப்பட்டு வெறும் 46 மில்லியன் டாலர் மட்டுமே ஈட்டியதால், இது வசூல் ரீதியாக ஓரு பாக்ஸ் ஆபிஸ் குண்டு.
கதை சுருக்கம்
தற்காலத்தில் ரகசிய உளவாளியாக பணிபுரிந்து வரும் ஹெல்பாய். இந்நிலையில், பூமியில் வேற்று கிரகவாசிகள் உலாவுவதாக தகவல் கிடைக்கிறது. இதன் பின்னணியில் நிமோவின் பாகங்களை கண்டுபிடிப்பதற்காக அவை செயல்பட்டு வருவதாகவும், மொத்த பாகங்களை ஒன்று சேர்த்தால் நிமோ உயிர் பெற்று உலகில் உள்ள மக்களுக்கு ஆபத்து ஏற்படுத்தி விடுவாள் என்பதையும் ஹெல்பாய் அறிகிறார். நிமோ மூலம் தனது பிறப்பின் ரகசியத்தை அறிந்து கொள்ளும் ஹல்போய். இறுதி யுத்தத்தில் தந்தையை பறிகொடுக்கின்றான். இறுதியில் நிமோவை எப்படி ஹல்போய் அழித்தான் என்பது தான் கதை.
இசை
இப்படத்திற்கு இசையமைப்பாளர் பெஞ்சமின் வால்ஃபிஷ்ஸால் இசை உருவாக்கப்பட்டுள்ளது.
வசூல்
மே 27, 2019 வரை ஹெல்பாய் அமெரிக்கா மற்றும் கனடாவில் 21.9 மில்லியன் அமெரிக்க டாலர்களும் மற்ற நாடுகளில் $ 24.2 மில்லியன் என மொத்தமாக $ 46.1 மில்லியன் வசூலித்தது. இப்படம் 50 மில்லியன் டாலர் பட்ஜெட்டில் தயாரிக்கப்பட்டு வெறும் 46 மில்லியன் டாலர் மட்டுமே ஈட்டியதால், இது வசூல் ரீதியாக ஓரு பாக்ஸ் ஆபிஸ் குண்டு.
வெளி இணைப்புகள்
பகுப்பு:2019 திரைப்படங்கள் பகுப்பு:ஆங்கிலத் திரைப்படங்கள் பகுப்பு:அமெரிக்கத் திரைப்படங்கள் பகுப்பு:ஹெல்பாய் (திரைப்படத் தொடர்) பகுப்பு:தொடர் திரைப்படங்கள் பகுப்பு:2019 ஆங்கிலத் திரைப்படங்கள் பகுப்பு:அமெரிக்க சூப்பர்ஹீரோ திரைப்படங்கள் பகுப்பு:அமெரிக்க அதிரடித் திரைப்படங்கள் பகுப்பு:அமெரிக்க முப்பரிமாணத் திரைப்படங்கள் பகுப்பு:காலப் பயணம் பற்றிய திரைப்படங்கள் பகுப்பு:பழிவாங்குதல் குறித்தான திரைப்படங்கள் பகுப்பு:அமெரிக்க அசுரன் திரைப்படங்கள் பகுப்பு:சும்மிட் என்டேர்டைன்மென்ட் திரைப்படங்கள் பகுப்பு:காட்டேரி திரைப்படங்கள் பகுப்பு:லயன்ஸ் கேட் என்டேர்டைன்மென்ட் திரைப்படங்கள் பகுப்பு:அமெரிக்க கற்பனை திரைப்படங்கள்
மூழ்கு பாறை கலங்கரைவிளக்கம்
மூழ்கு பாறை கலங்கரைவிளக்கம் (Sunk Rock Lighthouse) என்பது இந்தியாவின் மும்பை கடற்கரையில் உள்ள மும்பை துறைமுகத்தில் உள்ள மூன்று கலங்கரை விளக்கங்களில் ஒன்றாகும். கோபுரம் ஒரு கல் தூணின் மீது ஏற்றப்பட்டுச் சிவப்பு மற்றும் மஞ்சள் சதுரங்கப்பலகை வடிவத்தில் வர்ணம் பூசப்பட்டுள்ளது. விளக்கு மற்றும் பார்வை மாடத்தில் வெள்ளை வண்ணம் பூசப்பட்டுள்ளது. இப்பகுதியில் நீச்சல் பந்தயங்கள் பெரும்பாலும் இந்தியாவின் நுழைவாயிலிருந்து இந்த கலங்கரை விளக்கம் வரையுள்ள 5 கி. மீ. தூரத்திற்கு நடத்தப்படுகின்றன (3 சட்ட மைல்கள்). இந்த தளம் மும்பை துறைமுக அறக்கட்டளையால் இயக்கப்படுகிறது.
வெளி இணைப்புகள்
பகுப்பு:மும்பையில் போக்குவரத்து பகுப்பு:இந்தியாவில் உள்ள கலங்கரை விளக்கங்கள் பகுப்பு:Coordinates on Wikidata
அம்னியோட்டா
பனிக்குட விலங்குகள் (அம்னியோட்டா) (Amniote) என்பன நான்கு கரமுடைய முதுகெலும்புகளின் ஒரு உயிரின கிளை ஆகும், இவை சரோப்சிடு (அனைத்து ஊர்வன மற்றும் பறவைகள், மற்றும் அழிந்துபோன பாராரெப்டைல்கள் மற்றும் பறவை அல்லாத டைனோசர்கள் உட்பட) மற்றும் சினாப்சிடு (பெலிகோசர்கள் மற்றும் பாலூட்டிகள் போன்ற தெரப்சிட்கள் உட்பட) உள்ளடக்கிய உயிரிகளாகும். இவை மற்ற நாற்காலி விலங்கு பிரிவிலிருந்து மூன்று கருசூழ் சவ்வுகளின் வளர்ச்சி (கரு பாதுகாப்புக்கான ஆம்னியன் எனும் பனிக்குடத்தினையும், வாயு பரிமாற்றத்திற்கான கோரியானையும், மற்றும் வளர்சிதை மாற்றக் கழிவுகளை அகற்ற அல்லது சேமிப்பதற்கான ஆலன்டாயிசினையும் கொண்டுள்ளன), தடிமனான மற்றும் அதிக கெரட்டினால் ஆன தோல் மற்றும் விலா எலும்பு சுவாசம் (விலா எலும்புக் கூண்டை விரிவுபடுத்துவதன் மூலம்/சுருக்கி சுவாசித்தல்) வேறுபடுகின்றன.
வகுப்பு: ஊர்வன
பல்லிகள், பாம்புகள், ஆமைகள், முதலைகள் போன்றவை ஊர்வன வகுப்பினை சேர்ந்தவை. ஊர்வனவற்றின் உடல் வடிவம் பல வடிவிலானது. உடலின் மேற்புறத்தில் செதில்களால் போர்த்தப்பட்டுள்ளது. தோல் சுரப்பிகள் இல்லை. ஓடுதல், மரமேறுதல், நீந்துதல், போன்றவற்றுக்கென கால்கள் மாறுபட்டுள்ளன. இவை நுரையீரல் மூலம் சுவாசம் செய்கின்றன. இதயத்தில் மூன்று அறைகள் காணப்படும். (முதலைகளில் 4 அறைகள் உண்டு). சிறுநீரகம், மெட்டாநெப்ராசு எனும் இடைநிலை வகையினைச் சார்ந்தது. உட்கருவுருதல் முறையில் கருவுறுதல் நடைபெறும். இவற்றின் முட்டைகளில் தடித்த தோல் போன்ற ஓடு உண்டு.
வகுப்பு: பறவைகள்
நுரையீரலுடன் இணைந்த காற்றுப்பைகள் காணப்படும். இவை எலும்பினுள் தொடர்பு கொண்டுள்ளன. இதயத்தில் 4 அறைகள் உண்டு. இரத்த சிவப்பணுக்கள் நீள் முட்டை வடிவில் உட்கருவுடன் உள்ளன. சிறுநீரகம் மூன்று கதுப்புகளுடையது. சிறுநீரில் யூரிக் அமிலம் மிகுந்திருக்கும். நரம்பு மண்டலமானது சிறப்புற்றுள்ளது. சிறந்த பார்வைத் திறனுடைய கண்கள் உண்டு. கருவுறுதல் உடலினுள் நிகழும். முட்டைகளில் அதிக அளவு கருவுணவு உண்டு. முட்டைகள் கடினமான கால்சியம் மிகுந்த ஓடுடையது. பல முன்னேற்றமான பண்புகள் இருப்பினும், பறவைகளில் ஊர்வனவற்றின் பண்புகளும் காணப்படும். எனவே இவற்றினை ""மேன்மையுற்ற ஊர்வன"" என்கிறோம்.
வகுப்பு: பாலுட்டிகள்
குட்டி ஈன்று பாலூட்டும் விலங்குகளுக்கு லின்னயஸ் (1758) மேமாலிய எனப் பெயரிட்டார். இவை முலையூட்டிகள் என்றும் அழைக்கப்படுகின்றன. பலசூழ்நிலைகளில் பலமுறைகளில் வாழும் பாலூட்டிகள் நன்கு வாழிடத் தகவமைப்பு பெற்ற மேம்பட்ட விலங்குகளாகக் கருதப்படுகின்றன.
கிளை வரைபடம்
இங்குக் கொடுக்கப்பட்டுள்ள கிளை வரைபடம் ஆம்னியோட்களின் தொகுதி வரலாற்றினை விளக்குகிறது. மேலும் லாரின் & ரெய்சு (1995) விளக்கிய உறவுகளின் எளிமையான பதிப்பைப் பின்பற்றுகிறது. இதில் ஆமைகள் வேறுபடுகின்றன. மிக சமீபத்திய உருவவியல் மற்றும் மூலக்கூறு பரிணாம மரபுவழி ஆய்வுகள் இவற்றை டையாப்சிடுவில் இவற்றை வகைப்படுத்துகின்றது. இந்த கிளை வரைபடம் கௌதியரின் வரையறையின் கீழ் வரையறுக்கப்பட்ட குழுவை உள்ளடக்கியது.
மேற்கோள்கள்
பகுப்பு:துப்புரவு முடிந்த மதுரை மாவட்ட ஆசிரியர்கள் தொடங்கிய கட்டுரைகள் பகுப்பு:விலங்குகள் பகுப்பு:முதுகெலும்பிகள்
வித்துமூடியிலி
வித்துமூடியிலிகள் (Gymnospermae) என்பது, வித்து உருவாக்கும் தாவரக் கூட்டமொன்றின் பெயராகும். இதன் ஆங்கிலப் பெயர் நிர்வாண வித்துக்கள் எனப் பொருள்படும் கிரேக்கச் சொல்லிலிருந்து உருவானது. இதற்கு ஒப்ப இதன் வித்துக்கள் வித்து மூடிகளுக்குள் அமைந்திருப்பதில்லை.
மேற்கோள்கள்
பகுப்பு:தாவர வகைகள்
ரென்மின்பி
ரென்மின்பி (人民币, rளூnmங்nbக்) அல்லது ஆர்.எம்.பி. (RMB), என்னும் மக்களின் நாணயம் சீன மக்கள் குடியரசின் நாணயம் ஆகும். ஒரு யுவான், 10 ”ஜியாவோ”க்களாக பிரிக்கப்பட்டுள்ளது. ஜியாவோ, 10 சீன ஃபென்களுக்குச் சமம். ரென்மின்பி பணம், ஒரு ஜியாவோவில் தொடங்கி, 100 யுவான் வரையில் உள்ளது. காசுகள் ஒரு ஃபென்னில் டொடங்கி ஒரு யுவான் வரையிலும் அச்சடிக்கப்படுகின்றன. ரென்மின்பி நாணயம், சீனாவில் மட்டுமே செல்லுபடியாகும். ஹாங்காங், சீனக் குடியரசு, மக்காவு பகுதிகளில் செல்லுபடியாகாது. ஆயினும், ஆங்காங், மக்காவு பகுதிகளில் ஏற்கப்பட்டு, வங்கிகளில் கணக்கு வைத்துக் கொள்ள அனுமதிக்கப்படுகின்றனர். 2005 ஆம் ஆண்டுவரையில், அமெரிக்க டாலருக்கு இணையாக மாற்றப்பட்டது. திட்டமிட்ட பொருளாதாரத்தின் காரணமாக, சீனப் பணத்தின் மதிப்பு வீழ்ச்சியடைந்தது.
தயாரிப்பு
இந்த பணத்தை தயாரிக்கும் பணியை சீன பணத்தாள் அச்சடிப்பு, வார்ப்பு நிறுவனம் செய்கிறது. இதன் தலைமையகம் பெய்ஜிங் நகரில் உள்ளது. அச்சடிக்கும் கிளைகள் பெய்ஜிங், சாங்காய், செங்குடு, இஃக்சியான், ஷிஜியாசுஆங், நன்சாங் உள்ளிட்ட நகரங்களில் உள்ளன. காசுகளை வார்க்கும் அலுவலகங்கள் நாஞ்சிங், ஷாங்காய், ஷென்யாங் ஆகிய நகர்களில் உள்ளன. சீன மக்கள் வங்கி, தனக்கென தனித்துவமான அச்சடிக்கும் முறையைக் கொண்டுள்ளது.
தாள்கள்
1948 ஆம் ஆண்டு, திசம்பர் 1 ஆம் நாள், புதிதாக உருவான சீன மக்கள் வங்கி, பணத்தை வினியோகித்தது. 1, 5, 10, 20, 50, 100, 1000 யுவான் என்ற எண்ணிக்கைகளில் இவை வினொயோகிக்கப்பட்டன. 62 வடிவமைப்புகள் இவற்றில் பயன்படுத்தப்பட்டன. 1955 ஆம் சீன மக்கள் வங்கி, சீனக் குடியரசு என்ற வரிகள் இந்த பணங்களில் எழுதப்பட்டிருந்தன. ரென்மின்பி என்ற பெயர், 1949 ஆம் ஆண்டு பதிவு செய்யப்பட்டது.
காசுகள்
1955 இல், 1,2, 5 ஃபென் காசுகள் அலுமினியத்தில் செய்யப்பட்டு வெளியாயின. 1980 இல், 1, 2, 5 ஜியாவோ காசுகள் வெளியிடப்பட்டன. சில ஆண்டுகளுக்குப் பின்னர், 1,2 ஃபென் காசுகள் செல்லாக் காசுகள் ஆயின. அடுத்த ஆண்டே 5 ஃபென் காசும் மதிப்பிழந்தது. இவற்றின் வடிவமும் மாற்றப்பட்டது.
உலக வர்த்தகம்
2009 ஆம் ஆண்டிற்கு முன்னர், சீன ரென்மின்பி காசுகள் உலக சந்தையில் இடம்பிடிக்கவில்லை. சீன ரசின் கெடுபிடிகளால், சீனப் பணம் இறக்குமதிக்கு அனுமதிக்கப்பட்டவில்லை. சீன, வெளிநாட்டு நிறுவனங்களுக்கு உண்டான வர்த்தகத்தில் அமெரிக்க டாலர்களே பயன்படுத்தப்பட்டன. சீனப் பணத்தை வெளிநாட்டு நிறுவனங்கள் கொண்டிருக்கமுடியவில்லை. சீனாவிலும் அமெரிக்க டாலர்களை கொண்டிருக்கமுடியவில்லை. எனவே, வர்த்தகங்கள் சீன மக்கள் வங்கியின் மூலம் மேற்கொள்ளப்பட்டன. வெளிநாட்டு ஆள், இவ்வங்கியில் டாலர்களாக பணத்தைத் தருவார். இது, உள்நாட்டு மாற்றுவிகிதத்தில், சீனப் பணமாக (ரென்மின்பி) மாற்றி சீன நிறுவனங்களுக்குத் தரும். ரென்மின்பியை உலகப் பணமாக மாற்றுவதற்காக, வழிமுறைகள் மேற்கொள்ளப்பட்டுள்ளன. அதன்படி, உருசியா, வியட்நாம், தாய்லாந்து, ஜப்பான் ஆகிய நாடுகளுடனான வர்த்தகத்தில் சீனப் பணத்திலேயே தொடரலாம் என்று ஒப்பந்தம் ஏற்படுத்திக்கொண்டது. விரைவில் ஆஸ்திரேலியாவும் இப்பட்டியலில் இணையவுள்ளது.
வடிவமைப்பு
பணத்தாள்களில் சீன எண்களிலும், அரபிய எண்களிலும் பணத்தின் மதிப்பு எழுதப்பட்டிருக்கும். சீன மக்கள் வங்கி என்ற பெயர் மங்கோலியம், திபெத்தியம், உய்குர் உள்ளிட்ட மொழிகளில் எழுதப்பட்டிருக்கும். சீனப் பின்யின் எழுத்துகளில் ழோங்குவோ ரென்மின் யின்ஹாங் என்ற பெயர் இருக்கும். பார்வையற்றோருக்காக, தாளின் வலதுபுறத்தில் சீன பிரெய்லியிலும் எழுதப்பட்டுள்ளன.
1999 இல் 50யுவான் சிவப்பு பணத்தில், சீன மக்கள் வங்கியின் ஐம்பது ஆண்டு நிறைவு விழாவைக் கொண்டாடும் வகையில், சின்னம் பொறிக்கப்பட்டது. முன்பக்கத்தில் மா சே துங் படமும், பின்பக்கத்தில் விலங்குகளின் படமும் பொறிக்கப்பட்டது. 2000 ஆம் ஆண்டை புது ஆயிரம் ஆண்டின் தொடக்கமாக நினைவுகூற, பாலிமரில் செய்யப்பட்ட ஆரஞ்சு நிற பணம் அச்சடிக்கபப்ட்டது. 100 யுவான் மதிப்புடைய இதில், டிராகன் படமும், சீன ஆயிர ஆண்டு நினைவுச் சின்னமும் பொறிக்கப்பட்டன. 2008 ஒலிம்பிக் போட்டியின் நினைவாக, ஒலிம்பிக் நடைபெற்ற சீன அரங்கத்தின் (பேர்ட்ஸ் நெஸ்ட்) சின்னத்தையும், வட்டெறியும் வீரர், பிற விளையாட்டுகள் ஆகியனவும் அச்சடிக்கப்பட்டன. தேசிய மக்கள் பேராயத்தைச் சேர்ந்தவர்கள், எதிர்கால பணத்தாள்களில் சுன் இ சியன், டங் சியாவுபிங் ஆகியோரின் படங்களை அச்சிட வேண்டும் என்றும் கருத்து கூறினர்.
சிறுபான்மையினர் பகுதிகள் ரென்மின்பி
ரென்மின்பி, சிறுபான்மையினர் பகுதிகளில் வெவ்வேறு பெயர்களில் அழைக்கப்படுகிறது.
சீனாவுக்கு வெளியில் ரென்மின்பி
சீனாவின் சிறப்பு நிர்வாகப் பகுதிகளான ஆங்காங், மக்காவு பகுதிகளில் தனி நாணயங்கள் உள்ளன. ஹாங்காங்கில் ஹாங்காங் டாலரும், மக்காவ் பகுதியில் மவவ் படகாவு செல்லத்தக்க நாணயங்கள். மக்காவில் ரென்மின்பியின் பயன்பாடு மிகக் குறைவே. இதுதவிர பாக்கிஸ்தான், மங்கோலியா ஆகிய நாடுகளிலும் ரென்மின்பியின் பயன்பாடு உள்ளது. கம்போடியா, லாவோஸ், மியான்மர் நாட்டு எல்லைகளில் ரென்மின்பியை பயன்படுத்துவர்.
மதிப்பு
முன்பு, ஒரு அமெரிக்க டாலருக்கு 2.46 யுவான்கள் சமம் என்ற மாற்றுவீதம் இருந்தது. சீனாவின் பொருளாதார மாற்றத்தினால், மாற்றுவீதமும் மாறியது. 2013, ஆகஸ்டு மாதத்தில், ஒரு டாலருக்கு 6.109 யுவான் என்ற அளவில் வீதம் இருந்தது.
வெளி இணைப்புகள்
பகுப்பு:ஆசிய நாணயங்கள் பகுப்பு:சீன நாணயவியல்
ஹொன்னாவர் கலங்கரை விளக்கம்
ஹொன்னாவரா கலங்கரை விளக்கம் (Honnavar Lighthouse) என்பது கருநாடாகவின் ஹொன்னாவராவில் அரசு மருத்துவமனையின் அருகில் அமைந்துள்ள கலங்கரை விளக்கம் ஆகும். மீன் பிடி துறைமுகம் அருகிலுள்ள மலையில் இது அமைந்துள்ளது.
மேற்கோள்கள்
பகுப்பு:இந்தியாவில் உள்ள கலங்கரை விளக்கங்கள்
1429
1429 (MCDXXIX)) பழைய யூலியன் நாட்காட்டியில் ஒரு சனிக்கிழமையில் ஆரம்பமான ஒரு சாதாரண ஆண்டாகும்.
மேற்கோள்கள்
*
சோடியம் பியூட்டைரேட்டு
ஆய்வகத்தில் சோடியம் பியூட்டைரேட்டு பொதுவாக வெள்ளை நிறத்தில் நீரில் கரையக்கூடிய படிகத் திண்மமாகக் காணப்படுகிறது. இவ்வேதிச் சேர்மம் மிகவும் வலுவான, விரும்பத்தகாத மணத்தைக் கொண்டிருக்கிறது. சோடியம் பியூட்டைரேட்டைப் பயன்படுத்தும்போது கையுறைகள், கண் பாதுகாப்பு மற்றும் சுவாச முகமூடி ஆகியவற்றை பாதுகாப்பு நோக்கங்களுக்காக பயன்படுத்த  பரிந்துரைக்கப்படுகிறது இந்தச் சேர்மம் மனித உணவில் காணப்படுகிறது,
குறிப்பாக குடலில் உள்ள நார்ச்சத்திலும் மற்றும் பாலைடைக்கட்டி மற்றும் வெண்ணெய் ஆகியவற்றில் இருந்து பேரளவில் உற்பத்தி செய்யப்படுகிறது. இருப்பினும், குடலில் காணப்படும் சோடியம் பியூட்டைரேட்டின் மிகவும் பொதுவான ஆதாரம் பருப்பு நுகர்வுகளால் கிடைப்பதாகும். இது இழைச்சத்துடன் சேர்ந்து வயது முதிர்வை தள்ளிப்போடவும் உடல் நலனுக்கு பயனளிப்பதிலும் தொடர்பு கொண்டுள்ளது.
மேற்கோள்கள்
பகுப்பு:பியூட்டைரேட்டுகள் பகுப்பு:கரிம சோடியம் உப்புகள்
மீனா கேஷ்வர் கமால்
மீனா கேஷ்வர் கமால் (Meena Keshwar Kamal ; பிப்ரவரி 27, 1956 - பிப்ரவரி 4, 1987), பொதுவாக மீனா என்று அழைக்கப்படும் இவர் ஓர் ஆப்கானிய புரட்சிகர அரசியல் ஆர்வலரும், பெண்ணியவாதியும், பெண்கள் உரிமை ஆர்வலரும், ஆப்கானித்தான் பெண்கள் புரட்சி சங்கத்தின் நிறுவனருமாவார். இவர் 1987இல் படுகொலை செய்யப்பட்டார்.
சுயசரிதை
thumb| [[ஆப்கானிஸ்தான் பெண்கள் புரட்சிகர சங்கம்|ஆப்கானித்தான் பெண்களின் புரட்சிகர சங்கத்தின் சின்னம் (RAWA)]] 1977ஆம் ஆண்டில், இவர் காபூல் பல்கலைக்கழகத்தில் மாணவியாக இருந்தபோது, ஆப்கானிஸ்தான் பெண்கள் புரட்சிகர சங்கம் (RAWA) என்ற அமைப்பை நிறுவினார். இது பெண்களுக்கு சமத்துவத்தையும் கல்வியையும் ஊக்குவிப்பதற்காக உருவாக்கப்பட்டது. மேலும், தொடர்ந்து "ஆப்கானித்தானின் நலிந்த மற்றும் அமைதியான பெண்களுக்கு" குரல் கொடுக்கிறது. மக்களாட்சிக் குடியரசின் நிகழ்ச்சி நிரலில் சௌர் புரட்சியும் பெண்களின் உரிமைகளும் உயர்ந்திருந்தாலும், ஆப்கானித்தானில் பெண்களின் முன்னேற்றத்தில் பெரிய மாற்றங்கள் இல்லை என்று கமல் உணர்ந்தார். 1979இல் இவர் அரசாங்கத்திற்கு எதிராக பிரச்சாரம் செய்யவும், அதற்கு எதிராக ஆதரவு திரட்டவும் பள்ளிகளில் கூட்டங்களை ஏற்பாடு செய்தார். மேலும், 1981ஆம் ஆண்டுகளில், 1981இல், இவர் பாயம்-இ-சான் (மகளிர் செய்தி) என்ற இருமொழி பெண்ணிய இதழைத் தொடங்கினார். அகதிக் குழந்தைகளுக்கும் அவர்களின் தாய்மார்களுக்கும் உதவுவதற்காக இவர் வாடன் பள்ளிகளை நிறுவி, அவற்றில் மருத்துவமனை வசதி, நடைமுறை திறன்களை கற்பித்தல் ஆகிய இரண்டையும் வழங்கினார்.
1981ஆம் ஆண்டின் இறுதியில், பிரெஞ்சு அரசாங்கத்தின் அழைப்பின் பேரில், மீனா பிரான்சு சோசலிசட் கட்சி மாநாட்டில் கலந்து கொண்டு ஆப்கான் எதிர்ப்பு இயக்கத்தை பிரதிநிதித்துவப்படுத்தினார். போரிஸ் பொனமரியேவ் தலைமையில் நடந்த இம்மாநாட்டில் சோவியத் ஒன்றியத்தின் பிரதிநிதிகள், மீனா வெற்றி அடையாளத்தை அசைக்கத் தொடங்கியபோது பங்கேற்பாளர்கள் ஆரவாரம் செய்ததால் மண்டபத்தை விட்டு வெளியேறினர். பின்னர், இவர் ஆப்கானித்தான் மார்க்சிஸ்ட் அரசாங்கத்திற்கு எதிராக பாக்கித்தானின் குவெட்டா நகரில் தனது ஆப்கானித்தான் பெண்களின் புரட்சிகர அமைப்பை இவர் ஆரம்பித்தார்.
சொந்த வாழ்க்கை
கமால், ஆப்கானித்தான் விடுதலை அமைப்பின் தலைவர் பைசு அகமதுவை திருமணம் செய்து கொண்டார். அகமது நவம்பர் 12, 1986 அன்று குல்புதீன் ஹேக்மத்யாரின் முகவர்களால் கொல்லப்பட்டார் மீனா மூன்று மாதங்களுக்குப் பிறகு கொல்லப்பட்டார். இவர்களுக்கு மூன்று குழந்தைகள் இருந்தன. அவர்கள் இருக்கும் இடம் தெரியவில்லை.
படுகொலை
கமால், பாக்கித்தானின் குவெட்டாவில் பிப்ரவரி 4, 1987 அன்று படுகொலை செய்யப்பட்டார் கொலையாளிகள் யார் என்பது குறித்து அறிக்கைகள் வேறுபடுகின்றன. மே 2002இல், பாக்கித்தானில் கமாலின் கொலை வழக்கில் குற்றம் சாட்டப்பட்டு இரண்டு பேர் தூக்கிலிடப்பட்டனர்.
மரபு
நவம்பர் 13, 2006 அன்று டைம் பத்திரிக்கையின் சிறப்பு இதழில், "60 ஆசிய நாயகர்களில்" மீனாவை சேர்த்து, "அவர் இறக்கும் போது அவருக்கு 30 வயதுதான் என்றாலும், மீனா ஏற்கனவே அறிவின் சக்தியின் அடிப்படையில் ஒரு ஆப்கானித்தான் பெண்கள் உரிமை இயக்கத்தின் விதைகளை விதைத்திருந்தார்" என்றுஎழுதியது.
ஆப்கானித்தான் பெண்கள் உரிமை இயக்கம் இவரைப் பற்றி இவ்வாறு கூறுகிறது "மீனா தனது 12 வருட குறுகிய ஆனால் புத்திசாலித்தனமான வாழ்க்கையை தன் தாய்நாட்டிற்காகவும் தனது மக்களுக்காகவும் போராட கொடுத்தார். கல்வியறிவின்மை, அடிப்படைவாதம் பற்றிய அறியாமை மற்றும் சுதந்திரம் மற்றும் சமத்துவம் என்ற பெயரில் நம் பெண்கள் மீது சுமத்தப்பட்ட ஊழல் மற்றும் விற்பனை நிலைகள் இருந்தபோதிலும், இறுதியாக அவர்களில் பாதி பேர் எழுந்து சுதந்திரத்தை நோக்கிய பாதையை கடந்து செல்வார்கள் என்ற வலுவான நம்பிக்கை அவருக்கு இருந்தது" என்றது
வெளி இணைப்புகள்
பகுப்பு:1987 இறப்புகள் பகுப்பு:1956 பிறப்புகள்
சைமன் எஃப். கிரீன்
'''சைமன் எஃப். கிரீன்' (Simon F. Green)'' (பிறப்பு: 1959) ஒரு பிரித்தானிய வானியலாளரும் கோள் அறிவியலாளரும் ஆவார். இவர் திறந்தவெளிப் பல்கலைக்கழகத்தில் கோள், விண்வெளி அறிவியலில் முதுநிலை விரிவுரையாளராக இருக்கிறார். இவரது சிறப்பு புலமைத் துறை சிறுகோள்களையும் நெப்டியூன் கடப்புப் பொருள்களையும் உள்ளடக்கியதாகும். இவர் வேகமாக இயங்கும் பொருள்களைக் கண்டறிய, இராசு(IRAS) செயற்கைக் கோளிl பலகாலம் பணிபுரிந்துள்ளார். இவர் 1983 இல், ஜான் கே, தேவீசுடன் இணைந்து அபொல்லோ சிறுகோளான 3200 பேத்தான் சிறுகோளைக் கண்டுபிடித்தார்.
9831 சைமன்கிரீன் இவரது நினைவாகப் பெயரிடப்பட்டது.
குறிப்புகள்
பகுப்பு:1959 பிறப்புகள் பகுப்பு:வாழும் நபர்கள் பகுப்பு:பிரித்தானிய வானியலாளர்கள் பகுப்பு:கோள் அறிவியலாளர்கள்
அறுபடைவீடுகள்
திருப்பரங்குன்றம்
முருகனின் ஆறுபடை வீடுகளில் முதலாவது படை வீடாகத் திகழ்வது திருப்பரங்குன்றம் ஆகும். திருப்பரங்குன்றம் முருகன் கோவில், மதுரைக்கு தென்மேற்கில் ஏறத்தாழ 8 கி.மீ தொலைவில் உள்ளது. இங்குதான் முருகன் தெய்வானையை திருமணம் செய்து கொண்ட நிகழ்வு நடந்ததாகப் புராணங்கள் தெரிவிக்கின்றன. இக்கோவிலில் முருகன் மணக்கோலத்தில் காட்சி தருகிறார்.
திருச்செந்தூர்
திருச்செந்தூரில் முருகனின் அறுபடை வீடுகளில் இரண்டாம் படை என்று போற்றப்படும் சுப்பிரமணிய சுவாமி கோயில் அமைந்துள்ளது. இவ்விடத்தில் முருகன், சூரபத்மனை அழித்ததாக கந்த புராணம் கூறுகிறது.
பழனி
பழனி, முருகனின் மூன்றாம் படை வீடாகும். நாரதர் சிவனுக்கு அளித்த ஞானப்பழம் தனக்கு கிடைக்காததால், முருகர் கோபம் கொண்டு ஆண்டியின் கோலம் பூண்டு இந்த திருத்தலத்தில் தங்கிவிட்டதாக புராணங்களில் கூறப்படுகிறது.
சுவாமிமலை
சுவாமிமலை முருகனின் நான்காவது படைவீடு ஆகும். இது தஞ்சாவூர் மாவட்டம், கும்பகோணத்திலிருந்து 6 கி.மீ. தொலைவில் உள்ளது. முருகன் தனது தந்தையான சிவனுக்கு பிரணவ மந்திரத்தின் பொருளை கூறியதால், இங்கு குடிகொண்டுள்ள முருகனுக்கு சுவாமிநாதன் எனப் பெயராயிற்று.
திருத்தணி
திருத்தணி முருகனின் ஐந்தாம் படைவீடு ஆகும். இவ்விடத்தின் மலையின் வள்ளியை  முருகன் திருமணம் செய்து கொண்ட தலமாகும். திருத்தணி குன்றின் மீது முருகனுக்கு அர்ப்பணிக்கப்பட்ட திருத்தணி முருகன் கோயில் உள்ளது. திருப்புகழ் பாடிய அருணகிரிநாதரால் பாடல் பெற்ற தலமிது. முத்துச்சாமி தீட்சதராலும் பாடப்பட்ட தலம். இக்கோயிலை தணிகை முருகன் கோயில் என்றும் அழைப்பர்.
பழமுதிர்சோலை
பழமுதிர்சோலை - முருகனின் ஆறாம் படைவீடாகும். முருகப் பெருமான் சிறுவனாய் வந்து ஔவையாரை சோதித்தது இங்குதானென நம்பப்படும் இடம். இங்குள்ள முருகன் கோயில், விஷ்ணு கோயிலான அழகர் கோவில் மலை மீது  அமைந்துள்ளது. அருணகிரிநாதர் இத்தலம் மீது திருப்புகழ் பாடியுள்ளார்.
மேற்கோள்கள்
பகுப்பு:ஆறுபடை வீடுகள் பகுப்பு:கௌமாரம் பகுப்பு:முருகன் கோயில்கள்
மானாமதுரை ஊராட்சி ஒன்றியம்
மானாமதுரை ஊராட்சி ஒன்றியம், தமிழ்நாட்டின்  சிவகங்கை மாவட்டத்தில் உள்ள 12  ஊராட்சி ஒன்றியங்களில் ஒன்றாகும். மானாமதுரை வட்டத்தில் அமைந்த மானாமதுரை ஊராட்சி ஒன்றியத்தில் முப்பத்தி ஒன்பது ஊராட்சி மன்றங்கள் உள்ளன. மானாமதுரையில் இவ்வூராட்சி ஒன்றியத்தின் வட்டார வளர்ச்சி அலுவலகம்  அமைந்துள்ளது.
ஊராட்சி மன்றங்கள்
மானாமதுரை ஊராட்சி ஒன்றியத்தில் உள்ள 39 கிராம ஊராட்சி மன்றங்கள்:
மேற்கோள்கள்
பகுப்பு:சிவகங்கை மாவட்ட ஊராட்சி ஒன்றியங்கள்
வீரேந்திர குமார் காதிக்
வீரேந்திர குமார் காதிக் (Dr. Virendra Kumar Khatik) (பிறப்பு:27 பிப்ரவரி 1954)  பாரதிய ஜனதா கட்சியின்  தலித் அரசியல்வாதியான இவர் இந்தியாவின் 12, 13, 14, 15, 16 மற்றும் 17வது நாடாளுமன்ற மக்களவை உறுப்பினராக, 1996 முதல் 2019 முடிய, மத்தியப் பிரதேச மாநிலத்தின் சாகர் மக்களவைத் தொகுதி மற்றும் திக்கம்கர் மக்களவைத் தொகுதியிலிருந்து தொடர்ந்து தேர்ந்தேடுக்கப்பட்டவர். இவர் தற்போது 2019 முதல் சமூக நீதி மற்றும் அதிகாரமளித்தல் அமைச்சராக உள்ளார்.
மத்திய இணை அமைச்சராக
நரேந்திர மோதியின் முதலாம் அமைச்சரவையில் இவர் 3 செப்டம்பர் 2017 – 29 மே 2019 வரை மகளிர் & குழந்தைகள் நலம் மற்றும் சிறுபான்மையோர் நல அமைச்சகத்தின் இணை அமைச்சராக பணியாற்றியவர்.
மக்களவையின் இடைக்காலத் தலைவராக
16 சூன் 2019 அன்று இந்தியக் குடியரசுத் தலைவர் வீரேந்திர குமாரை மக்களவையின் இடைக்கால சபாநாயகராக பதவிப் பிரமாணம் செய்து வைத்தார். புதிததாகத் தேர்ந்தேடுக்கப்பட்ட 17வது மக்களவை உறுப்பினர்களுக்கு, 17 & 18  சூன் 2019  அன்று, இடைக்கால மக்களவை சபாநாயகர் வீரேந்திரகுமார் பதவிப் பிரமாணமும், இரகசியக் காப்புப் பிரமாணமும்  செய்து வைக்கிறார்.
19 சூன் 2019 அன்று கூடும் பதினேழாவது மக்களவையின் முதல் கூட்டத்தின் போது இடைக்கால சபாநாயகர் வீரேந்திரகுமார் தலைமையில் பதினேழாவது மக்களவைக்கு சபாநாயகர் தேர்தல் நடைபெறும். அதுவரை வீரேந்திரகுமார் இடைக்கால சபாநாயகராகத் தொடர்வார்
மேற்கோள்கள்
பகுப்பு:மத்தியப் பிரதேச அரசியல்வாதிகள்
பகுப்பு:17வது மக்களவை உறுப்பினர்கள் பகுப்பு:இந்திய அரசியல்வாதிகள் பகுப்பு:பாரதிய ஜனதா கட்சி அரசியல்வாதிகள் பகுப்பு:இந்திய அமைச்சர்கள் பகுப்பு:இந்திய அமைச்சரவை உறுப்பினர்கள்
அன்பில் தர்மலிங்கம் வேளாண்மைக் கல்லூரி மற்றும் ஆராய்ச்சி நிலையம்,
அன்பில் தர்மலிங்கம் வேளாண்மைக் கல்லூரி மற்றும் ஆராய்ச்சி நிலையம் (Anbil Dharmalingam Agricultural College and Research Institute) திருச்சியில் உள்ள நவலூர் குட்டப்பட்டு எனும் கிராமத்தில் அமைந்துள்ள வேளாண் கல்லூரி ஆகும். இது தமிழ்நாடு வேளாண்மைப் பல்கலைக்கழகத்தின் உறுப்புக் கல்லூரி ஆகும். திமுக அரசியல்வாதியான அன்பில் தர்மலிங்கத்தின் பெயர் இக்கல்லூரிக்கு இடப்பட்டுள்ளது.
துறைகள்
இக்கல்லூரியில் உள்ள துறைகள் :
ஆராய்ச்சிகள்
இங்கு உவர் மண் குறித்த ஆராய்ச்சிகள் நடைபெறுகின்றன.
படிப்புகள்
இங்கு இளம் மற்றும் முது அறிவியல் வேளாண் படிப்புகள் வழங்கப்படுகின்றன.
அமைவிடம்
இக்கல்லூரி திருச்சி - திண்டுக்கல் தேசிய நெடுஞ்சாலையில் நவலூர் குட்டப்பட்டில் அமைந்துள்ளது.
மேற்கோள்கள்
திருச்சியில் உள்ள வேளாண் கல்லூரிகள்| திருச்சியில் உள்ள கல்லூரிகள் பகுப்பு:தமிழ்நாட்டிலுள்ள வேளாண்மைக் கல்லூரிகள் பகுப்பு:திருச்சிராப்பள்ளி மாவட்ட பல்கலைக்கழகங்களும் கல்லூரிகளும்
96 (திரைப்படம்)
96 என்பது 2018 ஆம் ஆண்டு வெளியான ஓர் காதல் திரைப்படம் ஆகும். இத்திரைப்படத்தில் விஜய் சேதுபதி மற்றும் திரிசா முக்கியக் கதாப்பாத்திரத்தில் நடித்திருந்தனர். இத்திரைப்படம் சி. பிரேம் குமார் எழுதி, இயக்க நந்தகோபாலால் தயாரிக்கப்பட்டது. கோவிந்மேனனின் இசையமைப்பு மற்றும் சண்முக சுந்தரம் ஒளிப்பதிவு ஆகியவற்றை உள்ளடக்கி, இத்திரைப்படம் அக்டோபர் 04, 2018 அன்று வெளியானது.
கதைச் சுருக்கம்
1996 ஆம் ஆண்டு 10 ஆம் வகுப்பு ஒன்றாக பள்ளியில் படித்த ராமச்சந்திரன் (விஜய் சேதுபதி) மற்றும் ஜானகி தேவி (திரிசா) ஆகியோர் காதலர்களாக இருந்தனர். குடும்பப் பிரச்சினைகள் காரணமாக 10ஆம் வகுப்புக்குப் பிறகு ராம் பள்ளியை விட்டுவிட்டு, தனது குடும்பத்துடன் சென்னைக்குச் சென்றுவிடுகிறார். அதன்பிறகு அவர்கள் மீண்டும் சந்திக்க முடியாமல் போகிறது. ஒரு பயண புகைப்படக்காரராகும் ராம் 22 ஆண்டுகளுக்கு பின்னர், ராம் தனது சொந்த ஊரான தஞ்சாவூருக்கு தனது சிறு பருவத்தில் இருந்து எல்லா இடங்களையும் பார்க்கவும், தனது பள்ளித் தோழர்களுடன் தொடர்பு கொள்ளவும் செல்கிறார். மேலும் அவர்கள் இரண்டு மாதங்கள் கழித்து சென்னையில் ஒருவரையொருவர் சந்திக்க ஏற்பாடு செய்கிறார்கள். ராம் ஆச்சரியப்படும்படியாக, ஜானு சிங்கப்பூரிலிருந்து திரும்பிய பின்பு '96 ஆம் ஆண்டு பள்ளியில் படித்த மாணவர்களின் மறு சந்திப்பில் கலந்துக் கொள்கிறார். ராம் மற்றும் ஜானு 22 ஆண்டுகளுக்கு பிறகு மீண்டும் சந்திக்கின்றனர். அதன் பின்னர் இவர்கள் இருவரும் இணைகிறார்களா? இல்லையா? என்பதே இப்படத்தின் கதையாகும்.
வெளியீடு
இப்படத்தின் முன்னோட்டமானது ஆகஸ்ட் 24, 2018 அன்று வெளியானது. பின்பு இத்திரைப்படம் அக்டோபர் 04, 2018 அன்று வெளியானது.
மேற்கோள்கள்
பகுப்பு:2018 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:தமிழ் காதல் திரைப்படங்கள் பகுப்பு:விஜய் சேதுபதி நடித்த திரைப்படங்கள் பகுப்பு:திரிசா நடித்த திரைப்படங்கள் பகுப்பு:ஜனகராஜ் நடித்த திரைப்படங்கள்
எர்சின்கான் மாகாணம்
எர்சின்கான் மாகாணம் (Erzincan Province,  , Kurdish    Zazaki   , ) என்பது துருக்கியின், கிழக்கு அனடோலியா பிராந்தியத்தில் உள்ள ஒரு மாகாணமாகும். இதன் தலைநகரம் எர்சின்கான் என்றும் அழைக்கப்படுகிறது. 2010 இல் மாகாணத்தின் மக்கள் தொகை 224,949 என இருந்தது.
நிலவியல்
இது வடக்கு அனதோலியாவில் அமைந்துள்ளது. இது 27 திசம்பர் 1939 இல் ஏற்பட்ட பூகம்பங்கள் மற்றும்  13 மார்ச்1992  அன்று ஏற்பட்ட பூகம்பம் போன்றவற்றால் பாதிப்புக்கு ஆளானது.
மாவட்டங்கள்
வலது|thumb|250x250px| எர்சின்கான் மாவட்டங்கள் எர்சின்கான் மாகாணம் 9 மாவட்டங்களாக பிரிக்கப்பட்டுள்ளது (தலைநகர் மாவட்டம் தடித்து காட்டபட்டுள்ளது):
வரலாறு
1935 செப்டம்பரில் மூன்றாவது இன்ஸ்பெக்டரேட் ஜெனரல் ( உமுமி மெஃபெட்டிக்லிக், யுஎம்) உருவாக்கப்பட்டது, இதில் எர்சின்கான் மாகாணமும் சேர்க்கப்பட்டது. இது 1927 சூனின் சட்டம் 1164 ஐ அடிப்படையாகக் கொண்டு உருவாக்ககபட்டது. இது மக்களை பிற தேசிய இனத்தவரைதுருக்கியமயமாக்குவதற்காக நிறைவேற்றப்பட்டது. இந்த மூன்றாவது இன்ஸ்பெக்டரேட் ஜெனரல் பகுதியுடன் எர்சின்கான் மாகாணம் மட்டுமல்லாது, எர்சுரம், ஆர்ட்வின், ரைஸ், டிராப்சன், கார்ஸ், கோமஹேன், எர்சின்கான், ஆரே மாகாணங்கள் சேர்க்கபட்டன. இது எர்சுரம் நகரில் அமர்ந்திருக்கும் ஒரு இன்ஸ்பெக்டர் ஜெனரலால் நிர்வகிக்கப்பட்டது. 1936 சனவரியில், நான்காவது இன்ஸ்பெக்டரேட் ஜெனரல் நிறுவப்பட்டது. பின்னர் இந்த நான்காவது இன்ஸ்பெக்டரேட் ஜெனரலின் அதிகாரத்தின் கீழ் மாகாணம் மாற்றப்பட்டது. இந்த நான்காவது யுஎம்மில் எர்சின்கான், துன்செலி, எலாசே மாகாணங்கள் மற்றும் பிங்கால் மாகாணமாக மாற்றபட்ட பகுதிகளும் அடங்கும். நான்காவது யுஎம் ஆளுநர் தளபதியால் நிர்வகிக்கப்பட்டது. நகராட்சிகளில் உள்ள பெரும்பாலான ஊழியர்கள் இராணுவத்தைச் சேர்ந்தவர்களாக இருந்தனர். ஆளுநர் தளபதிக்கு முழு கிராம மக்களையும் வெளியேற்றி மற்ற பகுதிகளில் மீள்குடியேற்ற அதிகாரம் கொண்டவராக இருந்தார். இன்ஸ்பெக்டரேட்டுகள் ஜெனரல் 1952 இல் ஜனநாயகக் கட்சியின் அரசாங்கத்தின் போது கலைக்கப்பட்டது.
குறிப்புகள்
பகுப்பு:துருக்கியின் மாகாணங்கள்
பத்தர்
பத்தர் என்பது யாழ் நரம்பின் ஒலியைப் பெருக்கும் முறையில் குடவடிவாகவும் தோணி வடிவாகவும் மகாமீன் வடிவாகவும் அமைக்கப்பெறும் யாழின் அடிப்பகுதியாகும். இது குமிழ், தனக்கு, முருக்கு என்னும் மரங்களாற் செய்யப் பெறும். இக்காலத்தில் வீணையில் குடம் என வழங்கப் பெறும் உறுப்பினை யொத்ததே பழைய யாழில் அமைந்த பத்தர் என்னும் உறுப்பாகும். பத்தருடன் இணைக்கப் பெற்று நரம்புகள் கட்டப்பெறுதற்கேற்ப வளைந்த மரத்தண்டு கோடு என்னும் உறுப்பாகும்.
மேற்கோள்கள்
பகுப்பு:துப்புரவு முடிந்த நாமக்கல் மாவட்ட ஆசிரியர்கள் தொடங்கிய கட்டுரைகள்
நியூசிலாந்து உச்ச நீதிமன்றம்
நியூசிலாந்து உச்ச நீதிமன்றம் நியூசிலாந்து தலைநகர் வெலிங்டன் ல் உள்ளது. நியூசிலாந்து நீதி அதிகாரம் சுதந்திரமானதாக செயல்படுகிறது.
நீதிமன்றத்தின் அரசியலமைப்பு
இந்த நீதிமன்றம் நியூசிலாந்து அரசியலமைப்பு சட்டத்தின் படி கட்டமைக்கப்பட்டது.
நீதிபதிகள்
சட்டப் பிரிவு 94 ன் படி, மேல்முறையீட்டு நீதிமன்றம் அல்லது உயர்நீதி மன்றத்தில் உறுப்பினராக இருந்தால் மட்டுமே உச்சநீதிமன்ற நீதிபதியாக நியமிக்கப்பட முடியும். பிரதமர் மற்றும் அரசி வழிகாட்டுதலின் படி தலைமை நீதிபதி நியமிக்கப்படுகிறார்கள்.
மேற்கோள்கள்
பகுப்பு:நீதிமன்றங்கள் பகுப்பு:உச்ச நீதிமன்றங்கள் பகுப்பு:நியூசிலாந்து
இராபெர்ட் ஆலைன்
இராபெர்ட் ஆலைன் (Robert Alaine) (அண். 1576) இங்கிலாந்து அரசி முதலாம் எலிசபெத் காலத்தில் ஒரு நிலக்கிழாரிடம் அலுவலராகப் பணிபுரிந்தவர். இவரது வானியல் கருவிகளைப் பற்றிய விரிவான நூலாகிய, ஆலைனின் வானியல் மிகவும் பெயர்பெற்றதாகும். இந்நூல் இன்றும் கேம்பிரிட்ஜ் டிரினிட்டி கல்லூரி நூலகத்தில் பேணிக் காக்கப்படுகிறது. இந்த நூல் இந்நூலகத்துக்குச் சர் எடுவார்டு சுட்டன்கோப்பால் வழங்கப்பட்டுள்ளது.
மேற்கோள்கள்
பகுப்பு:பிரித்தானிய அறிவியல் எழுத்தாளர்கள் பகுப்பு:ஆங்கிலேய வானியலாளர்கள் பகுப்பு:பிரித்தானிய வானியலாளர்கள் பகுப்பு:ஆங்கிலேய வானியலாளர்கள்
ஆர்த்தர் சுட்டான்லி வில்லியம்சு
ஆர்த்தர் சுட்டான்லி வில்லியம்சு (Arthur Stanley Williams) (1861, பிரிட்டன் – 21 நவம்பர் 1938) ஓர் ஆங்கிலேயப் பயில்நிலை வானியலாளரும் வழக்குரைஞரும் ஆவார். இவர் கோள்களைத் தொலைநோக்கி வழி நோக்கீடு செய்வதில் ஆர்வத்தோடு பங்கேற்றார். இவர் படகோட்டம் சார்ந்த சாலஞ்சர் கோப்பையை 1920 இல் வெல்வதில் முனைவு காட்டினார்.
கோளாய்வுப் பணிகள்
புவி நடுவரையில் உள்ள ஒரு மலையில் தனது 6.5 அங்குல ஒளித்தெறிப்புவகைத் தொலைநோக்கியைப் பயன்படுத்திக் கோளாய்வுப் பணிகள் அனைத்தையும் மேற்கொண்டார். இவர் 1896 இல் "பல்வேறு அகலாங்குகளில் வியாழனின் மேற்பரப்பு பொருள்நகர்வு" எனும் கோளியலில் பெருந்தாக்கம் விளைவித்த ஆய்வுக் கட்டுரை ஒன்றை வெளியிட்டார் இவரது பணி வியாழனை முறையாக நோக்கீடு செய்யும் முயற்சிகளுக்கு வலுவூட்டியது. இவர் 1898 இல் வியாழனின் முகில் பாணிகளை (அவற்றின் பட்டைகளையும் வட்டாரங்களையும்) விவரிக்கும் மிகப் புதிய முறைகளைக் கண்டுபிடித்தார். இவர் நடுவண் அகலாங்கின் கடப்பைப் பயன்படுத்தி, நெட்டாங்கு மேற்பரப்புக் கூறுபாடுகளைத் தீர்மானிக்கும் முறையைக் கண்டறிந்து அதைப் பயன்படுத்துவதற்காக மிகவும் போராடினார்.
இவர் 1899 இல் " வியாழனின் நடுவரைப் பட்டைகளின் வண்ணங்களில் ஏற்படும் பருவமுறை(அலைவுநேர) வேறுபாடுகள்" எனும் கோளியலில் மிகவும் பெருந்தாக்கத்தை விளைவித்த ஆய்வுக் கட்டுரையொன்றையும் வெளியிட்டார்.
இவர் காரிக்கோளின் பொட்டுகளை நோக்கினார். இவர் செவ்வாயில் கால்வாய்கள் எனப்படும் கோட்டுவடிவக் கூறுபாடுகளை கண்டார். இவை மிக முன்பாகவே பொய்த்தோற்றங்கள் என உரைத்த இயூகின் மைக்கேல் அந்தோன்லாடியிடம் ஒப்புக்கொண்டார்.
தகைமைகளும் விருதுகளும்
இவர் 1994 இல் அரசு வானியல் கழக ஆய்வுறுப்பினர் ஆனார். இவருக்கு 1923 இல் ஜாக்சன் குவில்ட் பதக்கம் வழங்கப்பட்டது.
வில்லியம் நிலாக் குழிப்பள்ளமும் செவ்வாய் மொத்தல் பள்ளம் ஒன்றும் இவரது நினைவாகப் பெயரிடப்பட்டுள்ளது are named in his honor.
நினைவேந்தல்
பகுப்பு:1861 பிறப்புகள் பகுப்பு:1938 இறப்புகள் பகுப்பு:ஆங்கிலேய வானியலாளர்கள் பகுப்பு:பிரித்தானிய வானியலாளர்கள் பகுப்பு:கோள் அறிவியலாளர்கள்
கணித தேசிய அருங்காட்சியகம்
கணிதத்திக்கான தேசிய அருங்காட்சியகம் (National Meuseum of Mathematics) அமெரிக்காவின் நியூயார்க் நகரத்தில் உள்ள மன்காட்டன் என்னும் இடத்தில் அமைந்துள்ளது. . கணிதத்திக்கான தேசிய அருங்காட்சியகம் 2012 ஆம் ஆண்டு திசம்பர் மாதம் 15 ஆம் நாள் ஆரம்பிக்கப்பட்டது. வட அமெரிக்காவில் கணிதத்திற்காக ஆரம்பிக்கப்பட்ட ஒரே அருங்காட்சியகம் இதுவாகும். மேலும், இடைவினைக்கு வாய்ப்புள்ள 30 கணித காட்சிப்பொருள்கள் இங்கு பார்வைக்கு வைக்கப்பட்டுள்ளன. இந்த அருங்காட்சியகம் கணிதத்தைப் பற்றிய பொதுமக்களின் பார்வையையும், புரிதலையும் மேம்படுத்துவதை நோக்கமாகக் கொண்டுள்ளது.
வரலாறு
2006 ஆம் ஆண்டு அமெரிக்க ஐக்கிய நாட்டில்  நீள் தீவில் கணிதத்திக்காக செயல்பட்டு வந்த ஒரே அருங்காட்சியகம் மூடப்பட்டது. இதைத் தொடர்ந்து இந்த அருங்காட்சியகத்தின் நிறுவனர் கிளென் ஒயிட்னி மற்றும் குழுவினர் ஒரு புதிய அருங்காட்சியகத்தை நிறுவ முயற்சித்தனர். 2009 ஆம் ஆண்டில் நியூயார்க் மாநில கல்வித் துறையிடமிருந்து ஒரு உரிமை ஆவணத்தை அவர்கள் பெற்றனர். அதன் பின்னர் ஒரு நான்காண்டு காலத்திற்குள் 22 மில்லியன் டாலர்கள் நிதியைத் திரட்டினர்.
இந்த நிதி ஆதாரத்துடன், 19000 சதுர அடி (1800 சதுர மீட்டர்) பரப்புள்ள இடத்தை வட சரித்திர மாவட்ட மடிசன் சவுக்கம் என்ற இடத்தை குத்தகைக்கு எடுத்தனர். உள்ளூர் மக்களால் கட்டுமான வடிவமைப்பிற்கு சில எதிர்ப்புகள் இருந்த போதும், நியூயார்க் நகர நிலக்குறியீடுகள் பாதுகாப்பு ஆணையம் மற்றும் கட்டுமானத் துறையினால் அனுமதி வழங்கப்பட்டது.
மேற்கோள்கள்
பகுப்பு:அமெரிக்க அருங்காட்சியகங்கள்
சாமுவேல் ஆர்த்தர் சவுண்டர்
சவுண்டர் தான் ஒளிப்படத்தினை முதன்முதலில் பயன்படுத்தி முக்கோண அளக்கை முறையில் நிலாவின் கூறுபாடுகளை வரைந்தவர் ஆவார். இவர் 20 ஆம் நூறாண்டின் தொடக்கத்தில் நிலாப் பெயரீடுகளின் குழப்பமான நிலையைச் சுட்டிக் காட்டி, நிலாவின் கூறுபாடுகளை குறிக்கும் பெயரீடுகளைச் செந்தரப்படுத்தினார். சவுண்டர் நிலாக் குழிப்பள்ளம் 1935 இல் இவரது நினைவாகப் பெயரிடப்பட்டது 1935.
மேற்கோள்கள்
பகுப்பு:1852 பிறப்புகள் பகுப்பு:1912 இறப்புகள் பகுப்பு:பிரித்தானிய வானியலாளர்கள் பகுப்பு:பிரித்தானியக் கணிதவியலாளர்கள்
திருப்புவனம் ஊராட்சி ஒன்றியம்
திருப்புவனம் ஊராட்சி ஒன்றியம், தமிழ்நாட்டின் சிவகங்கை மாவட்டத்தில் உள்ள 12  ஊராட்சி ஒன்றியங்களில்  ஒன்றாகும். திருப்புவனம் வட்டத்தில் உள்ள திருப்புவனம்  ஊராட்சி ஒன்றியத்தில் நாற்பத்தி ஐந்து ஊராட்சி மன்றங்கள் உள்ளன. திருப்புவனத்தில் இவ்வூராட்சி ஒன்றியத்தின் வட்டார வளர்ச்சி அலுவலகம்  அமைந்துள்ளது.
மக்கள் வகைப்பாடு
2011 ஆம் ஆண்டு மக்கட்தொகை கணக்கெடுப்பின் படி, திருப்புவனம் ஊராட்சி ஒன்றியத்தின் மொத்த மக்கள் தொகை 93,857 ஆகும். அதில் பட்டியல் சாதி மக்களின்  தொகை 23,646 ஆக உள்ளது. பட்டியல் பழங்குடி மக்களின் தொகை  191  ஆக உள்ளது.
ஊராட்சி மன்றங்கள்
திருப்புவனம் ஊராட்சி ஒன்றியத்தின் 45 கிராம ஊராட்சி மன்றங்கள்:
மேற்கோள்கள்
பகுப்பு:சிவகங்கை மாவட்ட ஊராட்சி ஒன்றியங்கள்
கண்ணாபட்டி விசுவநாதர் கோயில்
கண்ணாபட்டி விசுவநாதர் கோயில் என்பது தமிழ்நாடு மாநிலத்தில் திண்டுக்கல் மாவட்டத்தின் கண்ணாபட்டி புறநகர்ப் பகுதியில் அமையப் பெற்றுள்ள ஒரு சிவன் கோயில் ஆகும்.
கடல் மட்டத்திலிருந்து சுமார் 257 மீட்டர் உயரத்தில் அமைந்துள்ள கண்ணாபட்டி விசுவநாதர் கோயிலின் புவியியல் ஆள்கூறுகள், 10.10676°N, 77.77926°Wஆகும்.
இக்கோயிலில் மூலவர் விசுவநாதர் மற்றும் தாயார் விசாலாட்சி ஆவர். இக்கோயிலின் தீர்த்தம் உத்தரவாகினி; தலவிருட்சம் வில்வமரம் ஆகும். காரணாகம முறைப்படி பூசைகள் செய்யப்படுகின்றன. விசுவநாதர், விசாலாட்சி, சங்கரலிங்கம், தட்சிணாமூர்த்தி, விநாயகர், வள்ளி தெய்வானை சமேத சுப்பிரமணியர், ஐயப்பன், சூரியன், சந்திரன், காலபைரவர், நவக்கிரகங்கள் மற்றும் அஷ்ட நாகர்கள் ஆகியோர் இக்கோயிலில் அருள்பாலிக்கின்றனர்.
மகா சிவராத்திரி, மார்கழி திருவாதிரை, ஆடிக் கிருத்திகை, வைகாசி விசாகம், நவராத்திரி மற்றும் பங்குனி உத்திரம் ஆகியவை சிறப்பாகக் கொண்டாடப்படுகின்றன.
வெளி இணைப்புகள்
பகுப்பு:திண்டுக்கல் மாவட்டத்திலுள்ள சிவன் கோயில்கள்
பென்னி குரியகோஸ்
பென்னி குரியகோஸ் (Benny Kuriakose) (25 மே 1962) என்பவர் கேரளத்தில் பிறந்த கட்டவியலாளர் ஆவார். லாரி பேக்கரிடம் கட்டிடக் கலையின் அடிப்படைகளைக் கற்ற இவர், 1985 ஆம் ஆண்டு முதல், லாரி பேக்கர் பாணியில் குறைந்த செலவிலான வீடுகள் கட்டத்துவங்கினார், 1992 இல் இவர் நடிகர் மம்மூட்டியின் இல்லத்தை கட்டினார். பாதுகாப்பான கட்டடங்களுக்கும், புதிய கட்டடங்களின் வடிவமைப்பமைக்குமான வேர்களை தென்னிந்தியாவின் வட்டார கட்டிடக்கலையில் இருந்து எடுத்துக் கொண்டார். இவர் தன் கட்டுமான வடிவமைப்புக்கு மரம், கல், செங்கல் போன்ற இயற்கை பொருட்களைப் பயன்படுத்துவதற்காக அறியப்படுகிறார். அவர் பெரும்பாலும் சென்னை மற்றும் கேரளத்தில் தன்பணிகளை மேற்கொண்டு வருகிறார். இவரது ஆலோசனை நிறுவனமானது சென்னையில் இயங்கி வருகிறது.
மேற்கோள்கள்
பகுப்பு:1962 பிறப்புகள் பகுப்பு:வாழும் நபர்கள் பகுப்பு:எர்ணாகுளம் மாவட்ட நபர்கள் பகுப்பு:இந்தியக் கட்டிடக் கலைஞர்கள்
கார உப்பு
கார உப்புகள் (Alkali salts or basic salts) என்பவை ஒரு வலிமையான காரம் மற்றும் பலவீனமான அமிலம் ஈடுபடும் நடுநிலையாக்கல் வினையில் உருவாகும் உப்புகள் ஆகும்.
சிலவகை உப்புகள் நடுநிலையாக இருப்பது போல் அல்லாமல் கார உப்புகள் அவற்றின் பெயருக்கு ஏற்பவே காரங்களாகச் செயல்படுகின்றன. பலவீனமான அமிலத்தில் இருந்து கிடைக்கும் இணைக்காரம் நீராற்பகுப்பு அடைந்து காரக்கரைசலாக மாறுவதால் இச்சேர்மங்கள் காரத்தன்மையைப் பெறுகின்றன. உதாரணமாக சோடியம் கார்பனேட்டில், கார்பானிக் அமிலத்திலிருந்து கிடைக்கும் கார்பனேட்டு நீராற்பகுப்பு அடைந்து ஒரு காரக் கரைசலாக மாறுகிறது. ஐதரோகுளோரிக் அமிலத்திலிருந்து கிடைக்கும் குளோரைடு உப்பான சோடியம் குளோரைடு நீராற்பகுப்பு அடைவதில்லை. அதனால் இவ்வுப்பு ஒரு கார உப்பாக இல்லை.
கார உப்புக்கும் காரத்திற்கும் உள்ள வேறுபாடு என்னவெனில், காரம் என்பது கார உலோகங்கள் அல்லது காரமண் உலோகங்களின் கரையக்கூடிய ஐதராக்சைடு உப்புகள் ஆகும். ஆனால் கார உப்புகள் என்பவை, எந்த உப்பு நீராற்பகுப்பு அடைந்து காரக்கரைசலைக் கொடுக்கிறதோ அவ்வுப்பு காரவுப்பு எனப்படுகிறது. பொதுவாக ஐதராக்சைடு சேர்மங்கள் உப்புகள் என்று அழைக்கப்படுவதில்லை. ஐதராக்சைடு அயனி மற்றும் பிற அயனிகளைக் கொண்டிருக்கும் சேர்மங்களையும் காரவுப்புகள் எனலாம். உதாரணம் வெள்ளை ஈயம். இது கார உப்பு அல்லது ஈய கார்பனேட்டு ஐதராக்சைடு என அழைக்கப்படுகிறது.
கரையாத இக்கார உப்புகள் வீழ்படிவாக்கல் வினைகளின் மூலமாகத் தயாரிக்கப்படுகின்றன.
உதாரணங்கள்:
சோடியம் கார்பனேட்டு
சோடியம் அசிட்டேட்டு
பொட்டாசியம் சயனைடு
சோடியம் சல்பைடு
கார உப்புகள் பெரும்பாலும் பாத்திரம்கழுவி சலவைக்காரத் தூளின் பகுதிப்பொருளாகக் காணப்படுகின்றன.
கார மெட்டா சிலிக்கேட்டுகள்
காரவுலோக ஐதராக்சைடுகள்
சோடியம் பெர்கார்பனேட்டு
இவற்றையும் காண்க
பகுப்பு:வேதிச் சேர்மங்கள் பகுப்பு:உப்புகள்
இலக்கணகூற்று மரம்
இலக்கணகூற்று மரம்  அல்லது மூலத்தோற்ற மரம் என்பது தறுவாயில்லா இலக்கணத்தைப் பொறுத்தவரை, சரத்தின் வாக்கிய அமைப்பைக் குறித்துக்காட்டும் ஒழுங்குப்படுத்திய, வேரூன்றிவிட்ட மரம் ஆகும். இலக்கணகூற்று மரம் என்ற சொற்கூறு பெரும்பாலாக கணக்கீட்டு மொழியியலில் தான் பயன்படுத்தப்படுகின்றது; பேச்சு வழக்கில் வாக்கிய அமைப்பு மரம் தான் பயன்படுத்தப்படுகிறது.
உள்ளீட்டு மொழியின் வாக்கிய அமைப்பை உறுதியாக சித்தரிப்பதால், கணக்கீட்டு மொழியியலில் பயன்படுத்தப்படும் சுருக்க வாக்கிய அமைப்பு மரங்களுடன் ஒப்பிடும் போது இலக்கணகூற்று மரங்கள் வேறுபடுகின்றன. இலக்கணத்தை கற்றுக்கொடுக்கும் போது பயன்படுத்தும் ரீட்-கெலாக் வாக்கியவரிவடிவங்களைப் போலல்லாமல், இலக்கணகூற்று மரங்கள் வெவ்வேறு மொழிப்பகுதிகளுக்கு தனித்துவமான சின்ன அறிகுறிகளை பயன்படுத்தாதவை. பகுப்பு:தெளிவுபடுத்தல் தேவையுள்ள விக்கிப்பீடியாக் கட்டுரைகள் from January 2017 பகுப்பு:Articles with invalid date parameter in template
வழக்கமாக, இலக்கணகூற்று மரங்கள் பகுதி இலக்கணத்தின் உறவுகளின் (சொற்கூற்று அமைப்பு இலக்கணங்கள்) அடிப்படையிலோ சார்பு இலக்கணத்தின் உறவுகளின் அடிப்படையிலோ தான் வடிவமைக்கப்படுகின்றன. இயற்கை மொழிகளின் வாக்கியங்களுக்காகவும் (இயற்கை மொழி முறையாக்கம்) நிரல் மொழிகளைப் போன்ற கணினி சார்ந்த மொழிகளுக்கான செயலாக்கத்திற்காகவும் இலக்கணகூற்று மரங்களை பயன்படுத்தலாம்.
உருமாற்றும் பிறப்புறுப்புக்குரிய இலக்கணத்தில் பயன்படுத்தப்படும் சொல்கூற்று அறிகுறி அல்லது பீ-அறிகுறி என்பது ஒரு சம்பந்தப்பட்ட கருத்தாகும். சொல்கூற்று அறிகுறி என்பது ஒரு கூற்று அமைப்பின் அடிப்படையில் குறித்துக்காட்டும் மொழியியல் சொல்திறமாகும். இது, ஒரு மரத்தின் வடிவத்திலோ அடைப்புக்குறிக்குளான வெளிப்பாட்டின் மூலமாகவோ சித்தரிக்கப்படலாம். கூற்று அமைப்பு கட்டுப்பாடுகளை அமல்படுத்துவதின் மூலம் உருவாக்கப்படும் இச்சொல்கூற்று அறிகுறிகள், மேலும் உருமாற்றக்குரிய கட்டுப்பாடுகளுக்கு உட்படுகின்றன.
சொல்லுறவுகளின் அடிப்படையிலான இலக்கணகூற்று மரங்கள்
இந்த இலக்கணகூற்று மரம் S முதல் தொடங்கி, ஒவ்வொரு இலை கணுவிலும் (John, hit, the, ball) முடியும் முழு அமைப்பாகும். கீழ்வரும் சொற்சுருக்கங்கள் மரத்தில் பயன்படுத்துகின்றன:
மரத்தின் ஒவ்வொரு கணுவும் வேர் கணுவாகவோ, கிளை கணுவாகவோ, இலை கணுவாகவோ ஆகும். வேர் கணு என்பது மேல்புறத்தில் கிளைகளற்ற கணுவாகும். ஒரு வாக்கியத்திற்குள் எப்போதும் வெறும் ஒரே வேர் கணு தான் இருக்கும். கிளை கணு என்பது இரண்டோ அல்லது அதற்கு மேற்பட்ட மகள் கணுக்களை இணைக்கும் தாய் கணுவாகும். ஆனால், இலை கணு என்பது மரத்தின் மற்ற கணுக்களிடம் ஆதிக்கம் செலுத்தாத முனையக் கணுவாகும். S என்பது வேர் கணுவாகும், NP மற்றும் VP என்றவை கிளை கணுக்களாகும், மற்றும் John (N), hit (V), the (D), மற்றும் ball (N) என்றவை எல்லாம் இலை கணுக்களாகும். இலைகள் வாக்கியத்தின் சொல்லமைப்புக் குறிகளாகும். தாய் கணு என்பது கீழுள்ள கிளையால் இணைக்கப்பட்ட, குறைந்தபட்சம் மற்ற ஒரு கணு கொண்ட கணுவாகும். மேலுள்ள உதாரணத்தில், S என்பது N மற்றும் VP ன் தாயாகும். மகள் கணு என்பது மேலுள்ள கிளையால் இணைக்கப்பட்ட, குறைந்தபட்சம் மற்ற ஒரு கணு கொண்ட கணுவாகும். மேலுள்ள உதாரணத்தில், hit என்பது V ன் மகள் கணுவாகும். இந்த சொல்லுறவுக்கு parent மற்றும் child என்ற சொற்களும் சில வேளைகளில் பயன்படுத்துகின்றன.
சார்பு அடிப்படையிலான இலக்கணகூற்று மரங்கள்
சார்பு இலக்கணங்களின் சார்பு அடிப்படையிலான இலக்கணகூற்று மரங்கள்  அனைத்து கணுக்களையும் முனையக் கணுக்களாய் காண்கின்றனதால், முனைய வகையினங்களுக்கும் அம்முனைய வகையினங்களுக்கும் இடையிலான வித்தியாசத்தை ஒப்புக்கொள்ளா விடுகின்றன. இவை குறைவான கணுக்கள் கொண்டவை என்பதால், பொதுவாக சொல்லுறவுகளின் அடிப்படையிலான இலக்கணகூற்று மரங்களை விட எளியவை. மேலுள்ள உதாரண வாக்கியத்திற்கான சார்பு அடிப்படையிலான இலக்கணக்குற்று மரம் பின்வருமாறு:
சொல்லுறவு-சார்பு வேறுபாடு பெரிதாகும். சொல்லுறவுகளின் அடிப்படையிலான இலக்கணகூற்று மரங்கள் பயன்படுத்தும் கூடுதலான வாக்கிய அமைப்பு தேவையானதா அல்லது வெறும் உதவியானதா என்பது தர்க்கத்திற்குரியது.
சொல்கூற்று அறிகுறிகள்
சொல்கூற்று அறிகுறிகள், அல்லது பீ-அறிகுறிகள், நோம் சோம்சுக்கியாலும் மற்றவர்களாலும் அமைக்கப்பட்ட முற்காலத்திய உருமாற்றும் பிறப்புறுப்புக்குரிய இலக்கணத்தில் அறிமுகப்படுத்தியவை. கூற்றமைப்பு கட்டுப்பாட்டுகளை அமல்படுத்தும் பொழுது, ஒரு வாக்கியத்தின் ஆழ்கட்டமைப்பை குறித்துக் காட்டும் சொல்கூற்று அறிகுறி உருவாகிறது; இதன் பிறகு கூடுதலான உருமாற்றங்களை இது மேற்கொள்ளலாம். சொல்கூற்று அறிகுறிகள் மரங்களின் வடிவத்தில் வழங்கலாம் (சொல்லுறவுகளின் அடிப்படையிலான இலக்கணகூற்று மரங்களைப் பற்றிய மேல் பத்தியில் குறிப்பிட்டதைப் போலவே), ஆனால் குறைவான இடமெடுக்கும் அடைப்புக்குறிக்குளான வெளிப்பட்டின் மூலம் அடிக்கடி வழங்கப்படுகின்றன. உதாரணத்திற்கு, மேலுள்ள சொல்லுறவின் அடிப்படையிலான இலக்கணகூற்று மரத்திற்கு ஒத்திருக்கும் அடைப்புக்குறிக்குளான வெளிப்பாடு, இதைப் போல் வழங்கலாம்:
மரங்களைப் போலவே, அமைப்பின் துல்லியமும் வருணிக்கப்பட்ட விவரங்களும் பயன்படுத்தப்படும் கோட்பாட்டையும் எழுதுபவரின் விருப்பங்களையும் பொறுத்தவை.
மைக்கேல் ஜான் திசுனே
மைக்கேல் ஜான் திசுனே (Michael John Disney) அல்லது (Mike Disney)(பிறப்பு: பிரிசுட்டல், இங்கிலாந்து, 1937 அக்தோபர், 7) ஒரு பிரித்தானிய வானியற்பியலாளர் ஆவர். இவர் 1969 இல் நண்டுத் துடிமீனின் ஒளியியல் உறுப்பைக் கண்டுபிடித்தார். இக்கண்டுபிடிப்பில் ஜான் கோக்கும் இவரோடு இணைந்திருந்தார். இதுவே முதலில் நோக்கிய ஒளியியல் துடிமீனாகும்.
மேலும், இவர் தாழ்பரப்புப் பொலிவு பால்வெளிகளைக் கண்டுபிடித்த முன்னோடிகளில் ஒருவராவார்.
திசுனே தான் ஓய்வு 2005 ஆம் ஆண்டு வரை கார்டிப் பல்கலைக்கழகத்தில் பேராசிரியராக இருந்தார்.இவர் அண்ட உப்பல் கோட்பாட்டை நேரடியாக எதிர்த்த திறனாய்வாளர் ஆவார்.
இவர் 'தூய்மையற்ற கணிதவியல்' எனும் சிரிப்புமூட்டும் சிறுகதையை ஆலன் உரைட் உடன் இணைந்து எழுதியுள்ளார்.
வெளி இணைப்புகள்
பகுப்பு:1937 பிறப்புகள் பகுப்பு:வாழும் நபர்கள் பகுப்பு:பிரித்தானிய வானியலாளர்கள் பகுப்பு:பிரித்தானிய வானியற்பியலாளர்கள் பகுப்பு:பிரித்தானிய அண்டவியலாளர்கள்
பெரிலியம் தெலூரைடு
பெரிலியம் தெலூரைடு (Beryllium telluride) என்பது BeTe என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். பெரிலியம் மற்றும் தெலூரியம் சேர்ந்து அணிக்கோவை மாறிலி மதிப்பு 0.5615 நானோ மீட்டர் அளவுடைய படிகத் திண்மமாக இது காணப்படுகிறது. சுமார் 3 எலக்ட்ரான் வோல்ட் ஆற்றல் இடைவெளியுள்ள குறைகடத்தியாகவும் இச்சேர்மம் காணப்படுகிறது. இதனுடைய நச்சு விளைவு தெரியவில்லை என்றாலும் தண்ணீருடன் தொடர்பு கொள்ளும் போது நச்சுத் தன்மையுள்ள ஐதரசன் தெலூரைடு வெளியாகிறது.
மேற்கோள்கள்
பகுப்பு:பெரிலியம் சேர்மங்கள் பகுப்பு:தெலூரைடுகள் பகுப்பு:குறைக்கடத்திப் பொருட்கள்
மன்னார் தீவு கலங்கரை விளக்கம்
மன்னார் தீவு கலங்கரை விளக்கம் (Mannar Island Lighthouse) என்பது இலங்கையின் வடக்கே மன்னார் தீவில் உள்ள கலங்கரை விளக்கம் ஆகும். இது உருமலையில் அமைந்துள்ளது. இது செயலற்ற கலங்கரை விளக்கம் ஆகும் இந்த அமைப்பு இரும்பினைக் கொண்டு நிறுவப்பட்டது.
மேற்கோள்கள்
பகுப்பு:இலங்கையில் உள்ள கலங்கரை விளக்கங்கள் பகுப்பு:Coordinates on Wikidata
2008 முர்சிதாபாத் கொலை
2008 முர்சிதாபாத் கொலை, (2008 Murshidabad murder) என்பது 14 ஜூலை 2008 அன்று முர்சிதாபாத்தில் உள்ள சாலிசி நீதிமன்றத்தின் உத்தரவின் பேரில், மேற்கு வங்கத்தைச் சேர்ந்த முனிரா பீபி எனும் முஸ்லீம் பெண்ணை மணந்ததற்காக பீகாரைச் சேர்ந்த இந்து தொழிலாளி சைலேந்திர பிரசாத்தின் தலையை துண்டித்த கொலையினைப் பற்றியதாகும். பாதிக்கப்பட்டவரின் முனிரா பீபி, தனது கணவரை இழந்த கைம்பெண் ஆவார்
பின்னணி
பீகாரை பூர்வீகமாகக் கொண்ட சைலேந்திர பிரசாத், மும்பையில் தொழிலாளியாக வேலை செய்தார், அங்கு முனிரா பணிப்பெண்ணாக வேலை செய்தார். அவர்கள் இருவரும் ஒருவரை ஒருவர் காதலித்து 2001 ல் திருமணம் செய்து கொண்டனர். முனிரா ஒரு பாரம்பரியமான பழக்க வழக்கங்களைக் கொண்ட கிராமத்தில் இருந்து வந்தார். அங்குள்ள கிராமத்தில் பெ ண்களை வேலைக்கு அனுப்பவது என்பது குற்றமான செயலாகும்.அங்கு இருந்த சாலிசி நீதிமன்றம் தனது தந்தை அன்சாரி ஷேக்கிற்கு தனது மகளை மும்பையில் வேலைக்கு அனுப்பிய குற்றத்திற்காக இருநூறு ரூபாய் அபராதம் விதித்தது.